– Ніколі не думаў, нават не марыў пабываць у Зорным гарадку. Гэта здавалася мне нерэальным. Але я пачаў збіраць фота касманаўтаў і ўсё, што звязана з імі. Першую сваю работу, партрэт Юрыя Гагарына, зрабіў у дзень яго пахавання, пад гукі жалобнай музыкі. Потым пазнаёміўся з ягонай маці Ганнай Цімафееўнай, ляпіў яе і многіх касманаўтаў, і маё сэрца назаўсёды раздваілася паміж Зорным і Мінскам.